# Henry Scheffé

Henry Scheffé (Nova York, 11 d'abril de 1907 - Berkeley, 5 de juliol de 1977) va ser un estadístic nord-americà conegut pel teorema de Lehmann-Scheffé i el mètode de Scheffé per a l'ajust dels nivells de significació en l'anàlisi de regressió lineal.
Scheffé va néixer a la ciutat de Nova York l'11 d'abril de 1907, fill d'immigrants alemanys. La família es va traslladar a Islip, Nova York, on Scheffé va anar a l'escola secundària. Es va graduar el 1924, va prendre classes nocturnes a la Cooper Union i un any després va ingressar a l'Institut Politècnic de Brooklyn. El 1928 es va traslladar a la Universitat de Wisconsin on va obtenir, l'any 1931, la llicenciatura en Matemàtiques.
Mentrestant era a Wisconsin, es va casar amb la seva dona Miriam el 1934 i va acabar el seu doctorat el 1935, sobre equacions diferencials sota la supervisió de Rudolf Ernest Langer.
Després va ser professor de Matemàtiques a la Universitat de Wisconsin, a Oregon State University i a Reed College. El 1941 Scheffé es va traslladar a la Universitat de Princeton. A Princeton va començar a treballar en estadística en lloc de fer-ho en matemàtiques pures i va ajudar en l'esforç de guerra dels Estats Units com a consultor de l'Office of Scientific Research and Development.
Scheffé es va mudar diverses vegades més, a la Syracuse University el 1944, a la Universitat de Califòrnia, Los Angeles el 1946, i a la Universitat de Colúmbia el 1948 on va dirigir el departament d'Estadística.
Es va instal·lar a la Universitat de Califòrnia, Berkeley des de 1953 fins a la seva jubilació en 1974, encara que va ser cap de departament també, des de 1965 fins a 1968. Després de retirar-se de Berkeley, va continuar la seva recerca a la Universitat d'Indiana.
Scheffé va ser President de l'Institute of Mathematical Statistics el 1954, de l'International Statistical Institute i vicepresident de l'American Statistical Association.

## Referències

* 1 2 3 O'Connor, J. J.; Robertson, E. F. «Henry Scheffé». MacTutor History of Mathematics archive. University of St. Andrews. [Consulta: 20 octubre 2015].
* 1 2 3 4 5 Daniel, C.; Lehmann, E. L «Henry Scheffe 1907–1977». Annals of Statistics, 7, (6), 1979, pàg. 1149–1161. DOI: 10.1214/aos/1176344837.
* ↑ «Henry Scheffé». Mathematics Genealogy Project. [Consulta: 20 octubre 2015].

## Bibliografia

* Daniel, C.; Lehmann, E.L. «Henry Scheffe 1907-1977» (en anglès). Annals of Statistics, Vol. 7, Num. 6, 1979, pàg. 1149-1161. DOI: 10.1214/aos/1176344837. ISSN: 0090-5364.
* Dodge, Yadolah. «Scheffé, Henry». A: The Concise Encyclopedia of Statistics (en anglès). Springer, 2008, p. 475-476. ISBN 978-0-387-32833-1.
* Editors «Henry Scheffé. (1907 Nueva York, EEUU. - 1977 Berkeley, EEUU.)» (en castellà). Índice, Num. 53, 2012, pàg. 2. DOI: 10.1214/aos/1176344837. ISSN: 1696-9359.
* Gorroochurn, Prakash. Classic Topics on the History of Modern Mathematical Statistics (en anglès). John Wiley & Sons, 2016. ISBN 9781119127925.

## Enllaços externs

* O'Connor, John J.; Robertson, Edmund F. «Henry Scheffé» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Lehmann, Erich. «Scheffé, Henry». Complete Dictionary of Scientific Biography, 2008. [Consulta: 11 desembre 2021]. (anglès)
* «Henry Scheffé». Oxford Reference, 2008. [Consulta: 10 desembre 2021]. (anglès)